CELEX: 31987R3913
Language: el
Date: 1987-12-21
Title: Κανονισμός (ΕΟΚ) αριθ. 3913/87 του Συμβουλίου της 21ης Δεκεμβρίου 1987 για την παράταση ορισμένων διατάξεων του κανονισμού (ΕΟΚ) αριθ. 797/85 που εφαρμόζονται στον τομέα της παραγωγής χοιρείου κρέατος

Avis juridique important

|

31987R3913

Κανονισμός (ΕΟΚ) αριθ. 3913/87 του Συμβουλίου της 21ης Δεκεμβρίου 1987 για την παράταση ορισμένων διατάξεων του κανονισμού (ΕΟΚ) αριθ. 797/85 που εφαρμόζονται στον τομέα της παραγωγής χοιρείου κρέατος  

Επίσημη Εφημερίδα αριθ. L 369 της 29/12/1987 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 3913/87 ΤΟΥ ΣΥΜΒΟΥΛΙΟΥ  της 21ης Δεκεμβρίου 1987  για την παράταση ορισμένων διατάξεων του κανονισμού (ΕΟΚ) αριθ. 797/85 που εφαρμόζονται στον τομέα της παραγωγής χοιρείου κρέατος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 3 παράγραφος 4,  την πρόταση της Επιτροπής,  Εκτιμώντας ότι το καθεστώς που προβλέπεται στο άρθρο 3 παράγραφος 4 του κανονισμού (ΕΟΚ) αριθ. 797/85 για τη χορήγηση ενισχύσεων για επενδύσεις στον τομέα της παραγωγής χοιρείου κρέατος λήγει στις 31 Δεκεμβρίου 1987· ότι η ισχύς του καθεστώτος αυτού πρέπει να παραταθεί μέχρι τις 31 Μαρτίου 1988, προκειμένου να αναθεωρηθεί πριν από την ημερομηνία αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το καθεστώς που αφορά τις προϋποθέσεις χορήγησης των ενισχύσεων για επενδύσεις στον τομέα της παραγωγής χοιρείου κρέατος, και το οποίο, βάσει του άρθρου 3 παράγραφος 4 του κανονισμού (ΕΟΚ) αριθ. 797/85, εφαρμόζεται για τις αιτήσεις που υποβάλλονται μεταξύ της 1ης Ιανουαρίου και 31 Δεκεμβρίου 1987, παρατείνεται μέχρι τις 31 Μαρτίου 1988.  Άρθρο 2  Ο παρών κανονισμός αρχίζει να ισχύει από την 1η Ιανουαρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1987.  Για το Συμβούλιο  Ο Πρόεδρος  B. HAARDER  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 167 της 26. 6. 1987, σ. 1.